यूपी: प्रतापगढ़ में पुलिस और बदमाशों के बीच मुठभेड़, एक बदमाश गिरफ्तार 2 फरार
उत्तरप्रदेश के प्रतापगढ जनपद में पुलिस और बदमाशों की हुई मुठभेड़ में एक बदमाश पुलिस की गिरफ्त में आ गया है। इस मुठभेड़ में दो बदमाश भागने में कामयाब हो गए हैं जिनकी तालाश में पुलिस ने जांच टीम का गठन कर दिया है।
प्रतापगढ़: यूपी के प्रतापगढ़ जिले के मांधाता थानाक्षेत्र में पुलिस के साथ मुठभेड़ में एक बदमाश घायल हो गया जिसे पुलिस ने गिरफ्तार कर लिया है।पुलिस की जानकारी के मुताबिक घायल हुए बदमाश का इलाज जारी है।  पुलिस ने बताया कि गुप्त सूचना के आधार पर बुधवार रात इलाके में नाकाबंदी कर दी थी लेकिन अचानक बदमाशों ने गोलियां चलाना शुरू कर दिया।जवाबी फायरिंग में बदमाश घायल पुलिस की तरफ से हुई जवाबी फायरिंग में गोली लगने से एक बदमाश घायल हो गया, जिसे गिरफ्तार कर लिया गया। वहीं उसके दो साथी भागने में कामयाब हो गए। पुलिस पूछताछ में घायल बदमाश ने अपना नाम सुफियान बताया है। उसके पास से दो तमंचा, 315 बोर एवं कारतूस और एक बाइक बरामद हुई है l पुलिस ने बाताया कि सुफियान एक शातिर अपराधी है जिसके खिलाफ कई आपराधिक मामले दर्ज हैं। उन्होंने कहा कि घायल बदमाश को उपचार के लिए भर्ती कराया गया है। फरार बदमाशों की पुलिस तलाश कर रही है।